Možnosti kombinácie lieku Prenessa s doplnkom Ashwaganda a horčíkom pre lepší spánok a úľavu od stresu
Dobry den, 

je mozne kombinovat liek Prenessa 4mg a Ashwagandu ako doplnok vyzivy s cielom zlepsit kvalitu spanku a uvolnenie stresu? Respektive je mozne uzivat s Prenessou horcik? Ak ano, ktory by ste odporucali?

Dakujem
Dobrý deň,
ďakujeme za Vašu otázku.
Výživový doplnok Ashwagandha môže zvyšovať krvný tlak s rizikom zníženia farmakologického účinku antihypertenzív. Nejedná sa o klinicky významnú interakciu, preto ich súbežné užívanie vylúčené nie je. V prípade ich podávania sa však odporúča pravidelné monitorovanie hodnôt krvného tlaku.
Ako bezpečnejšie sa javí podávanie magnézia. Najvyššiu vstrebateľnosť má horčík viazaný v
chelátovom komplexe
(bisglycinát/diglycinát). Horčík je známy pre svoje upokojujúce účinky na telo a môže pomáhať pri redukcii stresu. Zároveň má pozitívny účinok pri zvýšenom krvnom tlaku.
Alternatívnym produktom môže byť výživový doplnok
Magnesium Relax
, ktorý okrem horčíka a ashwagandhy obsahuje navyše extrakt z medovky lekárskej a extrakt z kvetu rumančeka kamilkového. Extrakt z medovky lekárskej pomáha udržiavať pozitívnu náladu a dobré kognitívne fungovanie. Extrakt z kvetu rumančeka kamilkového podporuje relaxáciu a dobrý spánok.
Prajem pekný zvyšok dňa.
S pozdravom
PharmDr. Veronika Kiabová